**RESPUBLIKINIO 3–4 KLASIŲ MOKINIŲ ŽINIŲ APIE GAMTĄ KONKURSO „AŠ APSISPRENDŽIU“ (T. Ivanauskas)**

**SĄLYGOS**

**BENDROSIOS SĄLYGOS**

1. Respublikinis 3–4 klasių mokinių žinių apie gamtą konkursas „Aš apsisprendžiu“ (T. Ivanauskas) – tai renginys (toliau konkursas), skirtas Lietuvos vaikams.
2. Konkursą „Aš apsisprendžiu“ organizuoja Kauno Tado Ivanausko zoologijos muziejus.
3. Konkursas rengiamas Kauno Tado Ivanausko zoologijos muziejuje, Kaune, Laisvės al. 106.
4. ***2017 m. gruodžio 15 d., 11 val. Kauno Tado Ivanausko zoologijos muziejuje, minint gamtininko profesoriaus Tado Ivanausko 135-ąsias gimimo metines, vyks konkursas „Aš apsisprendžiu“ .***

**KONKURSO TIKSLAS**

1. Skatinti vaikų domėjimąsi supančiu pasauliu bei atlikti stebėjimus gamtoje, tobulinti mokinių supratimą apie artimą gamtinę aplinką, ugdyti mokinių kūrybiškumą, saviraišką bei meilę gyvūnijai, ugdyti nuoširdų, jautrų, rūpestingą ir dėmesingą gamtai ir gyvūnijai vaiką, suteikti daugiau džiaugsmo, žadinti norą domėtis, smalsauti, tobulėti bei kurti vertybines gamtosaugines nuostatas.

**KONKURSO ORGANIZAVIMAS**

1. Konkurso dalyviai. Konkurse gali dalyvauti šalies bendrojo ugdymo mokyklų, neformaliojo švietimo institucijų 3–4 klasių mokiniai.
2. Mokykla, neformaliojo švietimo institucija atrenka 1–2 mokinius, kurie domisi gamta ir deleguoja dalyvauti respublikiniame renginyje.
3. Mokykloje atrinkti mokiniai užpildo anketą (1 priedas) ir iki **2017 m. gruodžio 1 d.** (imtinai) atsiunčia organizatoriams el. paštu ***edukacija@zoomuziejus.lt***
4. Mokiniai atsiveža atliktą namų darbą (paaiškinimas „Reikalavimai namų darbams“).
5. Konkurso metu mokiniai atliks paskirtas užduotis. Visiems dalyvaujantiems mokiniams bus pateiktos skirtingos užduotys. Praktinės užduotys pateikiamos Kauno Tado Ivanausko zoologijos muziejaus ekspozicijų salėse.
6. Iki 2017 m. gruodžio 5 dienos mokiniai el. paštu gaus kvietimus dalyvauti konkurse „Aš apsisprendžiu“ .

**REIKALAVIMAI NAMŲ DARBAMS**

12. Namų darbas „Pasveikinkim vieni kitus, kurie apsisprendėme“, gali būti piešinys, koliažas, lipdinys, aplikacija, atlikti įvairia technika: guašu, akvarele, tušu, kreidelėmis, mišriomis priemonėmis bei technikomis, panaudojant nuotraukas, gamtines medžiagas, spalvotą popierių ir kt.

13. Darbo formatas – A4 lapas, kartonas.

14. Antroje darbo pusėje pritvirtinti dalyvio kortelę (2 priedas);

15. Kiekvienas dalyvis turi pristatyti vieną darbą. Prie darbo būtina pritvirtinti autoriaus kortelę (3 priedas).

16. Konkurso dalyviai darbus turi atsivežti atvažiuodami į konkursą. Jie negali būti sulenkti ar kitaip pažeisti.

**KONKURSO KOORDINATORIAI**

17. Kauno Tado Ivanausko zoologijos muziejaus Edukacijos skyriaus vedėja Lina Marmaitė, technikė Rita Apolianskienė.

Dėl iškilusių klausimų galite teirautis telefonu – 8 680 31551 arba 8 37 205293 arba rašyti el. laišku *edukacija@zoomuziejus.lt*

**VERTINIMAS, APDOVANOJIMAS**

18. Konkurso darbus vertina Kauno Tado Ivanausko zoologijos muziejaus direktoriaus įsakymu patvirtinta vertinimo komisija, kurią sudaro muziejaus darbuotojai specialistai, Aplinkos ministerijos atstovai, Kauno Tado Ivanausko mokytojai.

19. Dalyviai apdovanojami Kauno Tado Ivanausko zoologijos muziejaus diplomais, organizatorių ir rėmėjų dovanomis, mokinius rengę mokytojai – padėkos raštais.

20. Konkurso eiga ir fotonuotraukos skelbiamos Kauno Tado Ivanausko zoologijos muziejaus interneto svetainėje www.zoomuziejus.lt

**BAIGIAMOSIOS NUOSTATOS**

21. Konkurso ,,Aš apsisprendžiu“ (T. Ivanauskas) namų darbų autoriai sutinka neatlygintinai, o organizatoriai pasilieka teisę, spausdinti nugalėtojų darbus spaudoje, naudoti smulkiajai leidybai ir patalpinti nuotraukas internetinėse svetainėse be atskiro dalyvio, globėjo ar tėvų raštiško sutikimo.